S tidett Leqbayel ttakken azal i wawal, maca awal-nnsen ur turin ara. Degmi aṭas n wayen d-nnan wagad Y-yezwaren ur Y-d-yewwiḍ ara. Amek ttmeslayen imezwura-nneY di tallit taṛkayit ? Yiwen mačči yezmer ad d-yerr Yef westeqsi-yagi, Yas akkenni di tallit-nni, ulac din ccekk, llan imedyazen, llan iḥeddaden n wawal akken qarren.
Di teqbaylit tella tmusni, llan imusnawen. Maca imusnawen-agi mačči d widak n lakkul, d widak n tudert. Ulac win i ylemden taqbaylit di lakkul, yal yiwen kan ilemd-itt di taddart-is. Llan wagad yessnen ad meslayen Yef terwest, llan wagad yessnen ad meslayen Yef wemdan, llan wagad yessnen ad meslayen Yef tudert... D acu tamusni-nnsen, akken kan ara mten, ad temmet yid-sen. D wagi i d ugur n yedles n yimi.
Atah tura acimi i Y-tṛuḥ tmusni-nni yellan zik. Amer ukkan uran imezwura-nneY tili ass-agi aql-aY am Yegrikkiyen d Ilaṭiniyen... Yas ma timeslayin-agi ulac tura win i tent-yettmeslayen, maca ayen uran mazal-it, yuYal maḍi d llsas n yedles n tmura umalu yernenin. Amek ddren imezwura-nneY di tallit taṛkayit ? Di tallit taklaṣikkit tagrikkit ? S wacu i ttamnen ? D acu i d-nnan imedyazen-nneY imezwura ? Imi iban kan akka d akken di yal tallit llan imedyazen, llan wagad d-yesnulfuyen timucuha. Γef wayagi, ass-agi, taqbaylit ur tebni yara, am tegrikkit d tlaṭinit, Yef tmusni tagrakalit taṛkayit.
Ass-agi m ara nsel i wigad yettmeslayen Yef zik, ad tafeḍ tamuYli-nnsen, ma tesebeed aṭas, tettaweḍ Yer tallit taṭurkit. Attah tallit i wumi qarren zik. Ayen d-yezwaren tallit-agi ttun-tt. NeY xas ma yella llan wagad tt-id-yettadren, ttadren-tt-id kan deg umezruy n igelliden n Numidya d tmura n tefrukt ugafa. Maca ayen akk icudden Yer tudert n yal ass n igelliden-agi, Yef yegduden-nnsen, Yef yedles-nnsen... Ulac. Rnu ula d ciṭuḥ-nni d-nufa yettwaru Yef tallit-nni, ad tafeḍ uran Yegrikkiyen d Iṛumaniyen.
D acu i yesawḍen timeslayin n tegrikkit d tlaṭinit ṭṭfent amkan amenzu di tallit tantikkit ? - Ma nebda s tmeslayt tagrikkit, taginni tella am teqbaylit-agi-nneY ass-a. Tella ttmeslayen-tt Yegrikkiyen, maca yal tama amek tt-ttmeslayen. Ula d Humirus ur yuri yara. Yella d amedyaz n lqern wis-VIII zwar tallit-nneY, iteddu Yef tegzirin d tmura tigrikkiyin icennu imutuyen n Ilidya d Udisiyus. Snat n tmucuha yagi ur tent-urin ara Yegrikkiyen almi d lqern wis-VI zwar tallit-agi-nneY, asmi yeṭṭef deg ṛṛay utiṛan Pizistṛatus.
Tameslayt tagrikkit bdan ttarun-tt Yegrikkiyen asmi d-snulfan tačiṭa, asmi eeddan di leqwanen n igennawen Yer leqwanen n wumdan. Igrikkiyen uran leqwanen-agi, syen sakkin bdan ttarun timucuha-nnsen d wayen akk icudden Yer yedles-nnsen d tmeddurt-nnsen. LadYa asmi d-ffYen ifizikkiyen iyuniyen, neY ma tram ifiluẓufen imezwura neY ifiluẓufen zwar-Sukṛatis. Tameslayt tagrikkit, am teqbaylit, yuY amkan meqren di tgerwa. S tegrikkit i ttmeslayen Yegrikkiyen m ara gerwen. Maca diYen tameslayt tagrikkit tekcem diYen axxam n teYdemt. Syes iferrun Yegrikkiyen ibṛusiyen-nnsen. Yal Agrikki izmer ad iwwet Yef yiman-is m ara ieeddi deg webṛusi.
Deg ibṛusiyen yellan di tmurt n Tegrikt di lawan-nni tettak nuba i umeslay, i imenYi n tiktiwin. Win ara yettwiṭṭfen, ilaq-as ad iwwet deg ubṛusi-ines akken ad d-yesenser iman-is di tuccar n teYdemt. Akken ad d-yessenser iman-is, ad tafeḍ yesnulfuy-d tameslayt yal ass.
Tameslayt tagrikkit tewweḍ ar tqacuct asmi sawḍen snulfan-d taṛipublikt. LadYa di lqern wis-V zwar tallit-nneY, imusnawen d yemyura itinayen snulfant awalen i yal taYawsa, i yal tikti, ama deg weḥric n tmusni, deg win n tnaẓurt d win n lpulitik.
S tidett Leqbayel, am Yegrikkiyen, sawḍen snulfan-d taddart, snulfan-d leqwanen n wemdan, maca ur urin ara. Rnu diYen ur sawḍen ara akken ad d-snulfun taṛipublikt. Dagi ur d-nettmeslay ara Yef tallit taṛkayit, maca ar ass-a, taqbaylit teqqim kan di taddart. Ur tesaweḍ ara ad tili d tameslayt tameqrant imi ur tesei yara taṛipublikt. Mačči kan, ula di teYdemt, mačči d taqbaylit i iteddun di tmurt n Leqbayel. Degmi teqqim kan deg isefra, di tmeseṛaq, di tmucuha neY m ara nettqessiṛ ger-anaY.
Taqbaylit ur tufi ara abrid am tmeslayin nniḍen akken ad ttaf iman-is akken ilaq. Timeslayin nniḍen ufant iman-nnsent s leqwanen. D leqwanen i yessulin timeslayin mačči d nnif, mačči d tayri n yedles d tmeslayt. Ass-agini, amer lqanun ad yebru i tmeslayt tafṛansist di Fṛansa, ad tafeḍ imezdaY n tmurt-agi, ger-anaY d kra n iseggwasen, ad tafeḍ ttmeslayen takṛiyulit : amexluḍ n tefṛansist d tegnizit d tmeslayin nniḍen.
Kulci d leqwanen. Ḥaca leqwanen i izemren ad sdarin ameslay, tilelli d izerfan n yegduden. Mačči s nnif i swayes ibeddent tmeslayin timuqranin. Beddent s leqwanen.
Ma yella d tameslayt talaṭinit, ula d nettat d tamefrurt n Ṛuma i s-yefkan ifadden. Iṛumaniyen llan di tallit tantikkit tteanaden Yer Yegrikkiyen. Iṛumaniyen bYan ula d nutni ran ad seun tameslayt meqren, tameslayt am tinna n Yegrikkiyen. Ula d Iṛumaniyen yeṛwan mačči d talaṭinit i sYaren i warraw-nnsen, d tagrikkit. Akken i yexdem ula d Yuba wis-II di tmurt-nneY. Maca Iṛumaniyen sbedden s lqanun talaṭinit. S yes-s i tetteddu tmefrurt taṛumanit. Rnu diYen imusnawen iṛumaniyen uran yes-s. Tṛeğmen-d akk ayen uran Yegrikkiyen, rnan snulfan-d ula d nutni imutuyen am Yegrikkiyen. Virgilius yurra Eneides, yesnulfa-d tamacahutt am tinna i yella icennu Humirus di Odyssea. Amer d lebYi ass-agi, a nwali d acu i yuran imezwura-nneY am ugellid Yuba wis-II. Xas akkenni s tegrikkit i yura, ilaq-aY ad d-nerr s teqbaylit d acu i yura, d acu i d-yenna Yef wegdud-ines n tallit-nni.
Tameslayt ur tezmir ara ad d-tifrir ma yella ur tessin ara timeslayin nniḍen. Amer ass-agi ad d-nerr s teqbaylit ayen i yuran Yegrikkiyen d Iṛumaniyen d yegduden yenernan tili ad s_nefk ifadden i tidmi-nneY d tira-nneY. Maca taqbaylit mazal-it deg yidles n yimi. Mazal-itt di tYawsiwin n yal ass. Ula d At Yiwen asmi d-wwḍen, akken ad siṭṭfen ddinat-nnsen, wwten s tegrikkit d tlaṭinit. Imasiḥiyen, am yenselmen, lemden tariṭurikt Yer Yegrikkiyen, syen sakkin sxedmen-tt akken ad zenzen idles-nnsen d ddin-nsen. Ddin amasihi, akken kan d-yeffeY, tṛeğmen-t Yer tegrikkt d tlaṭinit. Atah tura d acu yesawḍen At Yiwen sean adiskur, nekkweni mazal. Taqbaylit ilaq-as ad d-tagwem deg idelsen nniḍen akken yal tikti, yal tamuYli ad teseu imeslayen. Ass-agi yeweeṛ aṭas akken ad meslayen Leqbayel deg wayger-asen, imi taqbaylit ur tesei yara adiskur, ur tesei yara taritturikt.
Degmi ar tura, di tmurt n Leqbayel, am lawan-nni taṛkayit tagrikkit, tidett mazal-itt Yer ccix n lğamae, Yer idderwicen d imedyazen. Ar ass-a yegguma ad yeṭṭef wawal n tmusni tatrart. Ccix n lğamae yessen ad yemeslay Yef uẓekka, aderwic yettkacaf, ma d amedyaz yessen ad yesni... Anida akk tameslayt ur tesei yara anya, a tt-tafeḍ ẓayet i umeẓẓuY.
Taqbaylit ilaq-as ad teffeY di tsirit-agi. Ilaq-as ad tenerni, ad tuYal d tameslayt n tmusni. Akken ad tuYal d tameslayt n tmusni, tewwi-yas-d akken ad teḍfer timeslayin timeqranin, ad teḍfer ayen d-yesnulfuy wemdan.
Di tallit tamidiyibalit, asmi di lber n Yuṛupa, teḥkem legliz, igduden n tamaṭ-agi n umaḍal lhan d ddin, tesaweḍ tmusni-nnsen, am tagi-nneY ass-agi, tettmeslay ala Yef nnger n ddunit. Maca Iṭelyaniyen ugin. Kkren-d imusnawen-nnsen uYalen Yer tala tamenzut n tmusni, Yer tliwa tagrikkit d tlaṭinit. D tallit-nni i wumi qarren Tallalit tis-snat, d tallit-nni i d-illul i wumi qarren TaYerma talsant. Tallit tis-snat, imi Yer imusnawen amdan yemmut, maca yekker yeswa-d aman n tmusni di tliwa tagrikkit d tlaṭinit, yuYal-ed Yer ddunit. D tallit-agi i d-yefkan Galiléo, Dante, Michelangelo, Leonardo de Vinci d wagad nniḍen.
D Tallit-agi taṭelyanit i d-yefkan tallit n tafat di Fṛansa, i d-yurwen ifiluẓufen ilmaniyen, imusnawen igniziyen d imarikkaniyen... D tallit n Tlallit tis-snat i d-yerran tadimukṛatit n yegrikken, i d-yerran azref aṛumani, i d-yerran tidmi tantikkit. S wannect-agi i yebnan yegduden iYerbiyen timura-nsen.
Taqbaylit Yur-es tamusni, maca ur tesei yara imusnawen am widak-nni d-turew tmurt n tegrikkt d tmurt n Ṛuma. Taqbaylit teğğa-d imedyazen d lawliya am widak-nni n Tegrikkt n tallit taṛkayit. Maca ur d-teğğ' ara imusnawen am Sukṛatis, am Dyuginis, am Plaṭunus, am Dimukriṭus, am Kikiṛun, am Sinikki... Tira n teqbaylit si tebda kan tettṛesi iman-is, si tebda tetteṭeṛgim-d timusniwin nniḍen... maca ilaq-as ad teg akken gant tmeslayin timeqranin, ilaq-as ad tekki Yef tegrikkit d tlaṭinit iwakken ad tterrent d tameslayt n tmusni. Nezmer ad d-naf awalen i tfiluẓufit, i tmedyazt, i tsekla, maca ur nezmir ara ad d-naf awalen i wayen icudden Yer tmiddikkit, tabyulujit, tatiknulujit... Nezmer ad d-naf isem n teqbaylit i znezla, maci ur nezmir ad t-id-naf i tsismulujit; nezmer ad d-naf isem s teqbaylit i waṭan, maca ur nezmir ad t-id-naf i ddwa-s... Aḥeq Ipukṛattus, ar akka akw ixeddmen leğnas... wagad ifaqqen.
Taqbaylit i wumi neqqar ass-agi taqbaylit n zik d tinna akkenni ttmeslayen di tallit taṭurkit, tinna akkenni ifeṣel ddin d tikta tiddiyaniyin. Tameslayt taqbaylit n zik d tinna i yettwarun d tinna i yuran wagad yeYran leqṛan. Γef wayagi iteččuṛ d awalen n taeṛabt. Maca tameslayt-agi Yur-es tilisa. Teqqim kan dinna. Tezmer kan ad temmeslay Yef wayen icudden Yer ddin d tmeddurt n yal ass, maca m ara tekkreḍ ad temeslayeḍ Yef tmusni tatrart neY Yef lpulitik, ad tafeḍ ulac. Dinna ituḍen icc-is. Dinna i d-kečment tmeslayin nniḍen, almi d-nufa iman-nneY nettmeslay takṛiyulit.
Taqbaylit n wass-a
Taqbaylit degmi ur tt-nettaru yara, tuYal d lmecmel. Ur tesei yara leqwanen. Maca di tudrin-nneY yal yiwen yettmeslay taqbaylit-ines. Wid iḥerfen d wid yettuṛebban qqaren
Aneam, yerbeḥ; wid ijuhden qarren lḥeṛb, lḥuṛiya, lğic, tuṛa-nni, lğihad fi ssabbil llah; wid yettẓallan qqaren leblis, ttarik ṣṣalat, yawm lḥisab weleiqab; yawm lqiyama; wid ifehmen qarren ddenya bi esriha, rubbama, lmuhim; ela kuli ḥal, wid yettsewiqen qarren lbie wecra, ras l-lmal, terbeḥ; wid d-yeseeddan leeskeṛ qarren ğundi, ssahat l-laelem, ḥedd tnin, estaeed estaṛeḥ, wah; wid d-yefYen di lakkul n lzzayer qarren aqsim bi llah, wallah ṣaba, llah iṛeḥmu ncallah; wallah lol; wid iteddun d iğadeṛmiyen qarren sselk ṛṛas-k, beddel ssaea terbeḥ, kul keskas yeeṛef Yerbal-u; wid ixeddmen di Fṛansa qarren wallah laddim, llah ister, laḥcuma; wid ikessen qarren qqelhu wellah; wid yettmettaten qarren lay llah in llah; wid iwwehmen qarren ṣṣebḥan llah!; wid ten-yettaṭṭafan qarren besm llah; wid ijemlen leqṛan qarren ma cca llah!, tbaprek llah!; wid icelxen qarren ṛezq llah; wid yettYanfin qarren ya eudub i llah; wid ur nettamnen ara qarren wellah wellah!; wid serfayen iggurdan qarren ali wallah!; wid tt-yeččan Yef teerurt qarren aṛḍ llah; wid ijemeen iṣurdiyen qarren yemmat yemma-hum; wid yettekkaren zik qarren nhar-k mebruk, wac ṛak ?, llah isahel; wid yeṛwan laeqel qqaren kul eeṭla fiha xiṛ, waḥda waḥda; wid yettikkin Yer ddula qarren ḥubb lwaṭen, lmuğtamae, ṛṛuḥ l-lwaṭaniya; wid ieecqen qarren ya leYzal ya leYzal, ya eemṛi, a ḥebbu, ya gelbi; wid yeznuzuyen zzeṭla qarren sselea mliḥa, lYubṛa; wid yeskiddiben qarren ma yenfee Yir ṣṣeḥ; wid yettamnen qarren ma ttamen zbeṛbuṛ; wid yettakren qarren ṣṣeli weṛfee sebbaṭ-k; wid mi kfan qarren ma bqa f lwed Yir ḥgaṛu; wid yuysen qarren ḥyu-ni lyum qtel-ni Yedwa; wid yugaden ad mmten qarren ma saed-ek ya fael lxiṛ; wid yettakken lḥeq qarren yaeṭi-k ṣṣaḥ', baṛak llahu fi-k; wid icennun i yelmeẓyen qarren fi xaṭṛ la jeunesse; wid yekkaten timeYriwin qarren nḥebb-ek ya mon amour, a k-meğğeY jamais jamais, ad k-m awiY obligé; tid yerfan Yef yergazen-nnsen qarrent wac eendi fi-h, ddir ma fi-k; wid yettuẓẓumen qarren ṣṣaḥa remḍan-k; wid ittcebiḥen deg wass n leid qarren ṣṣaḥa eid-ek, eid-ek mebṛuk... tkemleḍ-as akkagi.
Atnad wid i wumi neqqar ssnen taqbaylit. Attan teqbaylit i wumi nsel yal ass. D taginni i Y-d-tefka teswiet i deg nella. Amek triḍ ad taruḍ s wannect-agi. Yal yiwen amek yettwafeṣel yiles-is. Aql-aY nebeed aṭas Yef tmeslayt tamusnant. Ugar n Leqbayel ttmeslayen am tmacinin, mazal ara testeqsiḍ, a k-d-yefk tiririt. Tiririt-nni werğin telli ines. Wallit kan wagad d-yetteeddayen di tilibizyu. ImYaren d temYarin, mazal ar wallin amikṛu ad bdun : "Fṛansa texdem deg-nneY lebYi-s", "taddart-agi-nneY dagini immuten akk waṭas n lYaci di lgirra-nni", "Taddart-nneY aseggwas-agi nezla tlata yezgaren, ma nedder qabel a nezlu ṛṛebea di lehna", "Nesaram ad tekfu akk cedda-yagi, ad ifak akk leḥṛis-agi, ad tbeddel ncallah", "Neḍmae ncallah a d-yuYal weYrib s axxam-is", ma yella d ilmeẓyen, nutni, akken ara ten-steqsin, ad sen-tesleḍ : "Leflani llah iṛeḥmu", "Ad hduY taYwect-agi", "Llah ibarek ! " - tagi m ara walin agrud-; "A s-nini tanmirt i bab n tmeYra", "Nettcekiṛ tidukla-yagi n taddart-nneY aṭas aṭas", "A s-nini mebruk i yesli d teslit", "Ad faṛseY tagnitt akken ad seeddiY slam aḥmayan", "Nesewjad ussan-agi amaynut", "A d-yeffeY m ara teeddi leid ncallah", "SeğleY di Lzzayer", "Neḍmee ad taeğeb i lYaci", "Tanmirt i widak akk iqeddcen f yedles n tmaziYt", "Nesea imusnawen", "Nesea irgazen", "Ulac irgazen", "Inebgi l-lḥeṛma", " Qqimet di talwit, ttḥadaret iman-nnwen". Ula d iggurdan negla yis-sen, ulac akk win yesean tameslayt-ines, seeddan-aY akk deg yiwen lqaleb, qelben-aY akk allaYen-nneY. Akken qaṛṛen : "Ṭṭelba n weẓru, yiwet numṛu."
Qqim ayen k-yehwan zdat tilibizyu, ḥaca imeslayen-agi i wumi ara tselleḍ. Ur nessin ara a nemeslay. Ad s-tiniḍ d iggurdan. Γur-nneY kra n wawalen, nesexdam-iten yal ass. Mi k-d-izad kan akka wawal d amaynut, dYa ulac win ara k-d-ifehmen. Atah tura wamek tḍerru d tmeslayt ticki ur t-twalmad ara di lakkul, ticki diYen ur tesei ara leqwanen i tt-yesdarayen.
Cwiṭ n teqbaylit i mazal nettmagar-itt-id telha, d tinna kan nettaf deg tuYac, deg isefra, deg iḍrisen d umezgun. Imi tinna agad i ten-yuran xemmemen-as aṭas, ṛwan tazla akken ad d-afen awalen, imi diYenna ulac ttawilat, am imawalen, ilaqen akken ad d-tekkseḍ deg-sen awalen swayes ara taruḍ. Maca amek nettaru d wamek i nettmeslay tella ger-asen tesraft, ulac akk d acu i izemren ad tt-yaččaṛ.
Agad yettdebbiṛen fell-aY, wagad ixeddmen lpulittik, wid d-yeqqaren isalen... kifkif. Ur zmiren ara a d-meslayen ssin wawalen ur d-seddayen ara tameslayt nniḍen. Cwiṭ kan akka deg-sen i yettmeslayen taqbaylit akken iwata. Atah wamek i d-ttawin zik-nni isalen di ṛadyu tis-snat : "Assagini axabbit n Saeid Ḥeddad yehjem Yef lğanub n Lubnan yettusteemṛen, ma d lqewat bb waeṛaben yettḥafaḍen Yef lehna, nutenti, si lğiha-nnsent, rrant tiYrit." Attan teqbaylit i tra aY-tt-tesYer ddula-nneY. Ass-agini, nezmer diYen ad nsel awalen am : "Tadamsa tewweḍ ar ifeṭiwej azeggwaY", "Lemxaḍlat ifuḥen ger Bill Clinton d Monica Lewinsky", "Kuṛya n ugafa qedfen amisil"... Akkagi i tṛuḥ, imi negguma ad d-nelmed tariṭurikt tagrikkit, negguma ad d-nesnulfu adiskur swayes i nezmer ad nemeslay mebla ma yella nesexḍal-d timeslayin nniḍen, negguma diYen a d-nadder kra n wawalen, imi mazal-aY di lqern wis-XXI, nettYil-as d leib. Akken qarren zik-nni : "Ayen fi ttemsenYan igawawen, ttaḍsan fell-as At Eissi." - DiY keč, ayen Yef mazal ttemsenYan yegduden yelluẓen, ttaḍsan fella-s widak yeṛwan.
Taqbaylit tettwaY, tečča tiYrit di yal tama. Ula d awal "ixesṛen" qebblent Leqbayel s tmeslayt nniḍen, ttagwin-t s teqbaylit. Ameslay d ayagi kan i ten-yerḥan, am wid iḥekmen, am wid yettwaḥekmen. "Ma lehduṛ d lfeṭṭa, tasusmi d ddheb", anamek-ines "ssusem." Γer yegduden yenernin mačči d awal ixeṣren i d leib, nutni Yur-sen d leib m ara yaker yiwen wayeḍ, m ara yekkes sser yiwen Yef wayeḍ, m ara yenY yiwen wayeḍ, m ara yaker yiwen tidi n wayeḍ, m ara d-yeskan win yeṛwan idrimen-is zdat win yelluẓen, m ara iwwet yiwen tameṭṭut-is neY yelli-s neY weltma-s, m ara yeḥqer ugellid agdud-ines..... d wiggini i d leib Yer-sen. Wamag ameslay bran-as, Yur-es azref, hdeṛ Yef yiman-ik, maca ayen d-tenniḍ ilaq-ak ad t-stenyiḍ tenniḍ-t-id, ilaq-ak ad tqableḍ ayen swayes ara k-d-yeglu, dayen yelhan neY dayen n ddir. Akken yeqqar Muḥend Uyeḥya : "Axir win yettmeslayen aṭas, winna, deg wayen akk ara d-yini iteddu-d ciṭuḥ n wayen yelhan; wamag asusam, mi d-yenṭeq kan a d-yini leeğeb". - Maca Yer Muḥend Uyeḥya, leeğeb mačči d awal "ixeṣren", Yer-s, netta, leeğeb d awal amesbaṭli, d awal ijerrḥen, d awal yetthuddun, d awal i itekksen sser, d awal yesendafen.
Ikiniken iqbayliyen
Acimi i nefren ad d-nemeslay Yef ikiniken iqbayliyen ? - Am ikiniken igrikkiyen, ula d wiginni n Leqbayel, Yas akkenni gan ixxamen, ur Yrin ara am Antistan d Dyuginis, maca ugar deg-sen ur sen-tcuḥ ara ddunit. Degmi ara d-kkren d nutni d amberez yid-s, maca ul-nnsen yelha, Yas akkenni yezga yeffeY-d am win n weqjun.
Ula d wiginni iqjan i sen-neqqaren Leqbayel. Imi ur ttesteḥin ara; sriciwen zdat lYaci; skanen-d lesrar-nnsen; ulac d acu i tteffaren ama deg wulawen-nnsen, ama di tudert-nnsen. S tidett kan, ikiniken-agi ḥemmlen-ten akk lYaci, imi ulac win ittqilen, ama d tiwaculin-nnsen, ama d ibeṛṛaniyen. Werğin sein aedaw. Γas akkenni zgan ttnaYen yid-sen, maca ur teččḥen ara fell-asen medden. Ur teččḥen ara fell-asen lYaci imi ttagwaden ad asen-d-uYalen d iewdawen. Musa n MaṛaYna, m ara yaweḍ Yer ssuq, i meṛṛa imsewqen, ttazla anwa ara d-yesteqsin fell-as, ttimyezwirit anwa ara s-ixelṣen lqahwa imi ttagwaden i sen-yeqqar. Axaṭer ma yella kra i sen-yenna ad yuYal d awal, wa yattawi-t i wa, lğil a t-yettak i lğil.
Ikiniken ulac win i ttqaddaṛen, ulac win i ttagwaden. M ara d-yaweḍ wawal Yer yimi-nsen, a t-id-inin. Ayen yebYu yeḍru. Γas ad yeglu s uqerruy-nsen. Wwet neY qqim, d ṛṛuḥ n weqjun. Maca ikiniken d iqjan n ccetla akken i s-yeqqar Dyuginis. Mačči d iqjan menwala. Ur regwelen m ara trefdeḍ Yer-sen aeekkwaz, ttkericcen. Ikiniken, Yas akkenni seglafen, ttkericen. Mačči kan ttkericen, sṛajayen win ara kkercen. Awal-nnsen d tuYmest n weqjun, anda tkerrec, ad teğğ ccama i lebda. Degmi ulac win ten-yettawḍen. degmi i ttagwaden lYaci ad eeddin zdat wanda ttYimin d wanda ttillin.
Ikiniken qarren-d ayen ttxemmimen, yerna ssnen a t-id-inin. Iles-nnsen iserreḥ, ur t-yettqerie ddin, ur t-yessusum wedrim, ur tḥebbes teYrit... Ikiniken ur k-tt-Yafaṛen di leid, ur heddṛen fell-ak deffir, ur ttdarin tiYemmaṛ. Eemden akk Yef wayen d-qarren. LadYa m ara d-maggren wagad-nni yesemYaren iman-nnsen, dYa ur ttkakrin ara akk. Ulac akk win i s-isteeṛfen. Ulac win yettzuxxun zdat-sen. Ar Yer-sen medden kifkif. Akken tebYuḍ tesmuYreḍ iman-ik, mi d-teeddaḍ zdat-sen a k-xṛebqen. Sraḥayen mbeeid wagad yesean nnefxa, wagad yeččuṛen d nnefs. D lfeṛḥ-nnsen m ara walin wigad-agi.
Ikiniken, ḥaca nutni i isean tilelli n umeslay. Werğin eeḍfen i yilsawen-nnsen. Werğin ṛgan a sen-yefk uqerru n taddart ameslay deg unejmae. Ikiniken ttmeslayen ticki i ilaq ad meslayen, ur zmiren ad ṭṭfen imawen-nnsen. Xas ad fken lexṭiya, xas... Werğin qbilen takmamt.
Di tmurt n Leqbayel, ḥaca ikiniken i yeṭṭfen di tsirit n zik n zik. Ḥaca Yer-sen i d-teggura teqbaylit taqqurant, tinna d-yeqqaren tidett. Γas akkenni qarren-asen iqujan, maca ur seglafen ara kan akka. Yal m ara d-rren yiwen ger wallen-nnsen, a t-ḍefren alama yeceef; yal m ara ten-yaweḍ yiwen, a t-rren s amkan-is s yiwen neY sin wawalen.
Ikiniken, ḥaca nutni i yeṭṭfen di tmeslayt tantikkit, di tudert tagrakalit n zik. Tameslayt n ikiniken ulac deg-s ddin, ulac deg-s asmeeṛeq. Tameslayt n ikiniken ur tese' ara tilas. Ur s-yezmir lqanun, ur s-yezmir wacemma.
Ikiniken ulac swacu swayes ttamnen. Ur ttamnen s Ṛebbi, ur ttamnen s win i iḥekkmen. Ur ten-id-tecqi di lmut, ur ten-id-tecqi anda ara rren asmi ara mmten. Ikiniken, Yas akkenni tikwal nḥafen, maca zgan ṭṭurcen am yeqjan n ccetla. Ulac akk win i izemren ad ten-iqerreb. Ur ttṛuḥun ara Yer lğamae akken ad ẓalen, ttṛuḥun akken ad tihin Yef wid yettẓallan, ur ttṛuḥun ara Yer unejmue akken a d-fken ṛṛay-nnsen, ttṛuḥun akken ad sen-sfehmen i yergazen-nni yenejmaeen, d akken d lekteb akk ayen d-qarren, d akkelex akk wayen bYan a t-xedmen.
Ikiniken n tudrin, Yas akken ur Yrin ara, maca d lakkul, ssnen ad meslayen, ssnen ad meyzen, Yas akkenni ugar n teswiein tifrat d-ttakken tugar ugur di teqreḥ; ddwa sswayen yugar mseblu di teṛzeg. Maca ikiniken sakwayen. Akken qarren leqbayel : "Akken qerrḥent i neffeent".
Ikiniken ur uḥwağğen yiwen. Zemren i iman-nnsen. Ikiniken ur sein ara imdukkal. Maca zemren ad d-asen Yer-k, zemren a k-reḍlen ma txuseḍ, d acu kan ad ten-txelṣeḍ akken ur swin ara asmi ara ten-terreḍ. Asmi s-yerḍel Musa n MaṛaYna iṣurdiyen i yiwen wergaz. Yiwen wass, Musa n MaṛaYna yeqqim di tejmeet, ata ieedda-d umeṭalbu-nni. Iḥbes, iwwet Yer lğib-is, ijebd-d tabbiyiṭ n iṣurdiyen, yefka-ten i Musa n MaṛaYna, yenna-yas : "Ax idrimen iyi-tettalaseḍ, a Dda Musa.' - Yenna-yas Musa n MaṛaYna : "D tidett ?" -Yenna-yas wergaz-nni : "D tidett ih !" - DYa ikemsa-s tabbiyiṭ-nni s afus-is. Musa n MaṛaYna yeṭṭef tabbiyiṭ-nni, iweha-tt ar yiṭij, yettxezziṛ-itt. Argaz-nni yewhem, yenna-yas : "Aeni d asekkak, a Dda Mus ?" - Yenna-yas Musa n MaṛaYna : "Xaṭṭi." - Yenna-yas wergaz-nni : "AyYer ihi i ten-ttfuruḍ ?" - Yenna-yas
Musa n MaṛaYna : "Aḥeq acebbak ar s-ttYileY ma qullen ad ten walliY." - Yiwen wass diYenna, Musa n MaṛaYna yefka-yas tabewaṭ n ccema i yiwen ilemẓi. Yiwen wass, yeqqim armi twerek tejmeet d lYaci, dYa yenna-yas : "Aeni keččini ur d-tettxelliṣeḍ tabbewaṭ-nni n ccema k-fkiY akken ?"
Di tmurt n Leqbayel, ulac win yessnen taqbaylit sennig ikiniken. D nutni i d sser n tudrin. Anda ulac-iten, ulac lakkul, ulac ameslay yelhan, ameslay yesakkwayen, ameslay yekkaten azrem s aqerruy, ameslay yeseḍsayen, winna i itekksen ṭṭiq deg ullawen. Winna i yuklalen akken ad yettwaru, winna yuklalen akken ad yeqqim i lebda.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn